GOROSPE ELEZKANO (EAJ, 2013-03-21):
Eskerrik asko legebiltzarburu andrea.
Legeak ez direnean gustuko edo gustuko baino gehiago ez dituztenean gauzak, dagokion moduan arautzen, egin behar dena da, legea aldatu, batez ere gu gauden lekuan egonda, guk eskatu beharko genukeena da, holan balitz, legeak aldatzea, ez legeak ez betetzea.
Eta guk eman beharko genuke horretarako pausuak. Nik uste dut, Legebiltzarrean ezinezkoa dela legebiltzarkide batek legea ondo dagonean ez betetzera deitzea, deitu behar duguna da, legea aldatzera bere kasuan, kasuan kasuko.
Publiko versus pribatu aipatu izan duzu Kutxabank eta Laboralaren arteko jarreraren ezberdintasun hori azaltzeko nahian, Isasi jauna, nik ez dakit ondo ez dizudan ulertu edo beharbada ez duzun ondo azaldu gura izan, esan gura izan duzuna.
Beharbada txarto ulertuko nizun, zeren nik uste dut, ezin dela esan, publikoa, publikoa delako, Kutxabank, esan duzun moduan, zorroztasunez epaitzen duzuela baina beste aldetik, Laborala esate baterako, adibide bat ipintzeagatik, pribatua izateagatik, ba ez dela ez zaiola horrenbesteko zorroztasuna eskatu behar.
Gure ustetan, entitate finantzario guztiei zorroztasun bera, printzipio etiko berdinak eta lurraldearekiko atxikimenduak ere eskatu behar zaie. Epaitu zorroztasunez, zorroztasun berdinetaz guztiak.
Gure printzipioak konfidantzan oinarrituta dagoz eta guk ez dakiguna ondo da, zergatik zuen kasuan, Kutxabanken kasuan, urtebeteko bizia izan duenean, bere jatorria esan dugun moduan denean, mundu arteko krisi finantzario, krisi bankario izugarria egon denean, gure sistema propioa, guk egin duguna, hemen egin dena hein handi batean, ona izan denean, tinko mantendu denean, beste guztien aurrean, zertan oinarrituta, zertan oinarrituta duzue zuok horrelako zalantza Kutxabankarekiko.
Nik uste dut, horrek beste zer edo zer eduki behar duela. Beste zer edo zer. Ez dauka azalpenik, kutxen esperientzia, kutxen lurraldearekiko atxikimendua kontutan izanda, Kutxabanakek urte betean egin duena eginda, zuek urte betean, jaio zenetik hona, arnasa hartzen utzi ez izatea.
Benetan zer edo zer falta zaigu hori ulertzeko. Zer edo zer falta zaigu ulertzeko.
Gure printzipioak Isasi jauna, esan dugun moduan, EAJren printzipioa konfidantzan dago zeren uste dugu nahiko argumentu ditugula horrela ulertzeko.
Baina zuok, Kutxabank aipatzen duzuenean, lotzen duzue moduren batean hor gelditzen da, airean gelditzen da, Kutxabank eta finantza sistemak egin duen txikizioa, izan da erabili duzun berba.
Hor gelditzen da arian, lotzen duzu, aipatzen duzu sistema finantzarioan txikizioa eta era berean, Kutxabank eta ez, zeren lortzen bada eta aipatzen baduzu sistema finantzarioaren txikizioa, izan behar da zintzotasunez ematen badugu argudioak, jarraian aipatzeko...
...sistema finantzarioaren txikizioa izan behar da zintzotasunez ematen baditugu argudioak jarraian aipatzeko goraipatu behar dela kutxen lana, goraipatu behar dela Kutxabankek egin duen lana.
Erakutsi dizudan moduan eta zuk zeuk, Isasi jauna, esan duzu "pozten gaitu hori horrela izatea". Esan dezagun egon gaitezen pozik daukagunarekin eta eskatu dezagun hori izan daitela jarraitu beharreko bidea. Baina ez lotu Kutxabanken eta kutxen irudia, gure sistema finantzario propioarena, ez lotu sistema finantzarioren txikizio horrekin, zeren eta hori berba eta esaldien joko guretzat gustuko ez dena da.
Lehen esan dizuet konfiantza izateko eta gure legez besteko proposamena defendatu gura izan dut baina uste dut justu nabilela denboraz eta lehen ere pasatu nazenez, esango dut guk ezin dugu zuen iniziatibaren alde bozkatu Isasi jauna besteak beste esaten duelako helburu ezkutuak daudelako eta ez dago inongo helburu ezkuturik.
Zergatik uste duzu? Traiektoria guztia aztertzen badugu kutxena urtebetean egin duna, eman dituen datuak, zelango, zergatik izan behar du, pentsatu behar dugu hori? Eta guri oso arraro egiten zaigu pentsatzeak Legebiltzarrak onartu ahal izango duela ekimen bat esanez Kutxabankek helburu ezkutuak dituela edo esatea Kutxabankek ez datzala lege arrotzak bete...